IFEC บวกเกือบ 5% ขานรับโรงไฟฟ้ากังหันลม 60MW
IFEC บวกเกือบ 5% ขานรับโรงไฟฟ้ากังหันลม 60MW ล่าสุด ณ เวลา 10.41น. อยู่ที่ 4.72 บาท บวก 0.18 บาท หรือ 4.72% สูงสุด 4.76 บาท ต่ำสุด 4.54 บาท ด้วยมูลค่าซื้อขาย 154.83 ล้านบาท
25 พ.ย. 2559

ผู้สื่อข่าวรายงานว่า ราคาหุ้นบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ล่าสุด ณ เวลา 10.41น. อยู่ที่ 4.72บาท บวก 0.18บาท หรือ 4.72% สูงสุด 4.76บาท ต่ำสุด 4.54บาท ด้วยมูลค่าซื้อขาย 154.83ล้านบาท ขณะที่ดัชนีหุ้นไทยโดยรวมบวก 0.33%   
 
โดยราคาหุ้น IFEC ปรับตัวขึ้น หลังจากบริษัท อินเตอร์ ฟาร์อีสท์ วินด์ อินเตอร์เนชั่นแนล จำกัด (iWind) บริษัทย่อยในเครือ IFEC ได้ลงนามข้อตกลงเข้าร่วมพัฒนาโครงการกังหันลมผลิตกระแสไฟฟ้าขนาดกำลังการผลิต 60 เมกะวัตต์ (MW) เพื่อจำหน่ายเข้าระบบเครือข่ายไฟฟ้าบริเวณพื้นที่เลียบชายฝั่งของรัฐค๊อกซ์ บาซาร์ (Cox’s Bazar) ภายใต้สัญญาซื้อขายไฟฟ้าเลขที่ 0995 ซึ่งถือเป็นโครงการกังหันลมผลิตกระแสไฟฟ้าเชิงพาณิชย์แห่งแรกในสาธารณรัฐประชาชนบังคลาเทศ